Агəабзиарахьчара аминистр Ҭамаз Ҵахнакьиа ипресс-конференциа.
16.08.2017
Агәабзиарахьчара аминстр Ҭамаз Ҵахнакьиа имҩаҧигаз апресс -конференциа азкын , уажәааигәа Аҧсни Урыстәылеи ргәабзиарахьчара аминистррақәа рыбжьара рнапы зҵарҩыз аиқәшаҳаҭрақәа ҩба : Аҧсны инхо Урыстәыла атәылауаа хазы игоу ркатегориақәа ахәшәқәеи , амедицинатә лыхымҭақәеи рыла реиқәыршәареи , иара убас, Аҧсны инхо Урыстәыла атәылауаа амедицинатә ҧгаҧса рзыҟаҵареи .
660
Агәабзиарахьчара аминстр Ҭамаз Ҵахнакьиа имҩаҧигаз апресс -конференциа азкын , уажәааигәа Аҧсни Урыстәылеи ргәабзиарахьчара аминистррақәа рыбжьара рнапы зҵарҩыз аиқәшаҳаҭрақәа ҩба : Аҧсны инхо Урыстәыла атәылауаа хазы игоу ркатегориақәа ахәшәқәеи , амедицинатә лыхымҭақәеи рыла реиқәыршәареи , иара убас, Аҧсны инхо Урыстәыла атәылауаа амедицинатә ҧгаҧса рзыҟаҵареи .
Ҭамаз Ҵахнакьиа арҭ аиқәшаҳаҭрақәа рымҩаҧысшьа шеиҿкаахо атәы ажурналистцәа ирзеиҭеиҳәеит . Иазгәаҭатәуп , арҭ аиқәшаҳаҭрақәа Аҧсни Урыстәылеи рпарламентқәа рҿы аратификациа иахысыр шакәу . Аҧсны инхо Урыстәыла атәылауаа хазы игоу ркатегориақәа ирызкыу аиқәшаҳаҭра Аҧсны апарламент аҿы аратификациа иахысхьеит .
Ари акатегориа иаҵанакуа быжь-нызқьҩык аинвалидцәа ашәҟәы рҭагалара иаҿуп . Урҭ рхыҧхьаӡарахь иаҵанакуеит еиуеиҧшым амзызқәа ирыхҟьаны , аинвалидра зауз ауаа . Амедицинатә ҧгаҧса рзыҟаҵахоит шәи ҧшьынҩажәи жәнызқьҩык инарзынаҧшуа Аҧсны инхо Урыстәыла атәылауаа .
Агәабзиарахьчара аминистр иажәақәа рыла , амедицинатә ҧгаҧса зауз ацхыраара рыҭахоит Урыстәылатәи афедерациа иахьаҵанкуа ахәышәтәырҭақәа рҿы . Уажәраанӡа , Аҧснытәи аҳақьымцәа рымч зқәымхоз , Урыстәылаҟа идәықәрҵоз ачымазцәа , ргәабзиара ахьышьақәдыргылоз ахәышәтәырҭақәа рахь Аҧсны абиуџьет аҟынтәи аҧара ахырыҧхьаӡалон .
Иахьатәи аамҭазы анапы зҵаҩу аиқәшаҳаҭра иабзоураны , уаанӡа ачымазаҩцәа рыхәышәтәра иахҭнырҵоз аҧара, амедицинатә мыругақәа раахәарахь идәықәҵахоит . Амедицинатә ҧгаҧса роурц рылшоит иааиҧмырҟьаӡакәа Аҧсны инхо Урыстәыла атәылауаа .
Ақалақьқәа , араионқәа рыхәышәтәырҭақәеи рполиклиникақәеи рҿы аҧгаҧса роурц ахьрылшо аҭыҧқәа еиҿкаахоит .Урыстәыла атәылауаҩра змам ауааҧсыра ,амедицинатә цхыраара роулоит Аҧсны абиуџьет аҟынтәи .
Оцените новость:
+1
+2
+3
+4
+5
Сохраните ссылку или поделитесь с друзьями